Żvolta fl-investigazzjonijiet tal-pulizija dwar il-feriment ta’ raġel Bulgaru f’San Pawl il-Baħar fis-sigħat bikrin ta’ filgħodu. TVM jinsab infurmat li l-pulizija qed iżżomm lis-sieħba tal-Bulgaru b’rabta mad-daqqiet ta’ sikkina li allegatament tagħtu f’sidru. Jidher li l-verżjoni li żewġt irġiel tawh daqqiet u ħarbu minn fuq il-post ma kinitx veritiera. L-investigazzjonijiet tal-pulizija qed jitmexxew mid-distrett tal-Qawra. Ara wkoll: Raġel bi ġrieħi serji wara ġlieda f’San Pawl il-Baħar